În comuna dâmbovițeană Mogoșani a avut loc o acțiune inedită de prevenire a consumului de substanțe psihoactive la care au participat copii și părinți din localitate. Activitatea a fost susținută de specialiști și voluntari din cadrul Centrului de Prevenire, Evaluare și Consiliere Antidrog Dâmbovița, precum și de reprezentanți ai Filialei județene a Colegiului Național al Asistenților Sociali din România (asistenți sociali angajați în puncte cheie de intervenție în asistenta consumatorilor de droguri – unitatea de primire urgente și boli infecțioase). Astfel, subiectele abordate au făcut referire la factorii de risc și de protecție în consumul de substanțe psihoactive, efectele bio-psiho-sociale, inclusiv juridice și moral-spirituale ale consumului asupra individului consumator, dar și asupra familiei sale și comunității, în ansamblu.